Parlamentul a aprobat propunerea de majorare a pensiilor cu 40%. PNL anunță că va ataca decizia la CCR.
Senatorii și deputații au apropat propunerea de majorare a pensiilor cu 40%. Au fost 242 de voturi "pentru", 147 "împotrivă" și 11 abțineri. PNL a anunțat că va ataca decizia la CCR.
Rectificarea bugetară a fost aprobată de deputați și senatori, principala modificare adusă de parlamentari proiectului Guvernului fiind revenirea la majorarea punctului de pensie cu 40%. Liberalii au anunțat că vor ataca decizia la CCR.Proiectul pentru aprobarea OUG privind rectificarea bugetară a fost aprobat cu 242 de voturi "pentru", 147 "împotrivă" și 11 abțineri.Deputații și senatorii au fost de acord cu eliminarea amendamentului referitor la limitarea la 40% din PIB a datoriei publice conform metodologiei UE, pentru sfârşitul anului 2020.Ministrul de Finanțe, Florin Cîțu, spunea că votul pe rectificarea bugetară este "un act de agresiune la stabilitatea economiei României": "Toți văd cum o grupare vrea să arunce țara în aer"."Ceea ce se întâmplă astăzi în Parlamentul României este act de agresiune la stabilitatea economiei României. Toți se uiță și văd cum o grupare vrea să arunce țara în aer. Ne vom opune și le garantăm românilor că nu vom arunca România în aer", afirma ministrul de Finanțe, senatorul PNL Florin Cîțu.El a reamintit de documentul semnat de fostul ministru de Finanțe, Eugen Teodorovici, prin care îi cerea Vioricăi Dăncilă în 2019 amânarea creșterii pensiilor cu 40%.Proiectul de rectificare bugetară a fost adoptat de Guvern, dar documentul a fost modificat în comisiile de specialitate de majoritatea PSD.Cea mai importantă modificare se referă la abrogarea articolului care prevede creșterea pensiilor cu doar 14% de la 1 septembrie.Comisiile au mai adoptat un amendament, propus tot de PSD, care prevede majorarea sumelor repartizate unităților administrativ-teritoriale cu 1 miliard de lei, în timp ce pentru municipiile reședință de județ se alocă suplimentar 500 de milioane de lei, urmând să fie repartizați în mod egal indiferent de culoarea politică a administrației locale.Premierul Ludovic Orban a declarat, luni, că bugetul "nu îşi mai poate permite nicio creştere a cheltuielilor în momentul de faţă" şi a făcut apel la toate partidele politice să nu sprijine în Parlament raportul comisiilor de specialitate privind rectificarea bugetară.